section_heading: Nastavak rada s Peccatumom i samostalni projekt (2002. – danas)
paragraph_text: U travnju 2006. godine Tveitan je objavio svoj prvi samostalni album The Adversary. On ga je sam u potpunosti skladao, snimio i producirao, s izuzetkom bubnjeva koje je svirao Asgeir Mickelson te gostujućih vokala na pjesmi "Homecoming" koje je izveo Kristoffer Rygg iz sastava Ulver. Album prikazuje Tveitanove utjecaje progresivnog metala, kao i heavy metal, black metal te utjecaje klasične glazbe. The Adversary je snimljen u Symphonique Studios u Norveškoj te ga je objavila njegova diskografska kuća Mnemosyne Productions koju je osnovao 2003. zajedno s Ihriel. Također je snimljen i glazbeni spot za prvu pjesmu s albuma, "Invocation".